title: Deċiżjoni tal-Kunsill (UE) 2015/771 tas-7 ta' Mejju 2015 dwar il-pożizzjoni li għandha tittieħed f'isem l-Unjoni Ewropea fil-Kumitat Konġunt stabbilit mill-Ftehim bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Żvizzera, min-naħa l-oħra, dwar il-moviment liberu tal-persuni f'dak li jirrigwarda l-emendar tal-Anness III (Rikonoxximent reċiproku tal-kwalifiki professjonali) għall-Ftehim

text:
               14.5.2015

               MT

               Il-Ġurnal Uffiċjali tal-Unjoni Ewropea

               L 121/7

         DEĊIŻJONI TAL-KUNSILL (UE) 2015/771
   tas-7 ta' Mejju 2015
   dwar il-pożizzjoni li għandha tittieħed f'isem l-Unjoni Ewropea fil-Kumitat Konġunt stabbilit mill-Ftehim bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Żvizzera, min-naħa l-oħra, dwar il-moviment liberu tal-persuni f'dak li jirrigwarda l-emendar tal-Anness III (Rikonoxximent reċiproku tal-kwalifiki professjonali) għall-Ftehim
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 46, 53 u 62, flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Ftehim bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Żvizzera, min-naħa l-oħra, dwar il-moviment liberu tal-persuni (1) (“il-Ftehim”) ġie ffirmat fil-21 ta' Ġunju 1999 u daħal fis-seħħ fl-1 ta' Ġunju 2002.

               (2)

               F'konformità mal-Artikolu 18 tal-Ftehim, l-emendi għall-Anness III (Rikonoxximent reċiproku tal-kwalifiki professjonali) tiegħu jridu jiġu adottati permezz ta' deċiżjoni tal-Kumitat Konġunt stabbilit skont l-Artikolu 14 tal-Ftehim (“il-Kumitat Konġunt”).

               (3)

               Sabiex tinżamm l-applikazzjoni koerenti u korretta tal-atti leġiżlattivi tal-Unjoni u biex jiġu evitati diffikultajiet amministrattivi u possibbilment ġuridiċi, jaqbel li l-Anness III (Rikonoxximent reċiproku tal-kwalifiki professjonali) għall-Ftehim jiġi emendat biex jieħu kont tal-atti leġiżlattivi l-ġodda tal-Unjoni li l-Ftehim għadu ma jagħmilx referenza għalihom.

               (4)

               Huwa opportun li tiġi stabbilita l-pożizzjoni li għandha tittieħed f'isem l-Unjoni fil-Kumitat Konġunt fir-rigward tal-emendar tal-Anness III (Rikonoxximent reċiproku tal-kwalifiki professjonali) għall-Ftehim.

               (5)

               Għalhekk, il-pożizzjoni tal-Unjoni fil-Kumitat Konġunt għandha tkun ibbażata fuq l-abbozz ta' Deċiżjoni hawn mehmuż,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed f'isem l-Unjoni Ewropea fil-Kumitat Konġunt stabbilit skont l-Artikolu 14 tal-Ftehim bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Żvizzera, min-naħa l-oħra, dwar il-moviment liberu tal-persuni (“il-Kumitat Konġunt”), f'dak li jirrigwarda l-emendar tal-Anness III (Rikonoxximent reċiproku tal-kwalifiki professjonali) tiegħu, għandha tkun ibbażata fuq l-abbozz ta' Deċiżjoni tal-Kumitat Konġunt, mehmuż ma' din id-Deċiżjoni.
   Bidliet tekniċi minuri fl-abbozz tad-Deċiżjoni jistgħu jiġu aċċettati mir-rappreżentanti tal-Unjoni fil-Kumitat Konġunt mingħajr il-ħtieġa ta' deċiżjoni ulterjuri tal-Kunsill.
   Artikolu 2
   Wara l-adozzjoni tagħha, id-Deċiżjoni tal-Kumitat Konġunt għandha tiġi ppubblikata f'Il-Ġurnal Uffiċjali tal-Unjoni Ewropea.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-7 ta' Mejju 2015.

            Għall-Kunsill

            Il-President

         E. RINKĒVIČS

      (1)  ĠU L 114, 30.4.2002, p. 6.

      ABBOZZ TA'
      DEĊIŻJONI Nru …/2015 TAL-KUMITAT KONĠUNT
      stabbilit skont l-Artikolu 14 tal-Ftehim bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Żvizzera, min-naħa l-oħra, dwar il-moviment liberu tal-persuni
      ta' …
      li temenda l-Anness III (Rikonoxximent reċiproku tal-kwalifiki professjonali) għal dak il-Ftehim
      IL-KUMITAT KONĠUNT,
      Wara li kkunsidra l-Ftehim bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Żvizzera, min-naħa l-oħra, dwar il-moviment liberu tal-persuni (1) (“il-Ftehim”), u b'mod partikolari l-Artikoli 14 u 18 tiegħu,
      Billi:

                  (1)

                  Il-Ftehim ġie ffirmat fil-21 ta' Ġunju 1999 u daħal fis-seħħ fl-1 ta' Ġunju 2002.

                  (2)

                  L-Anness III (Rikonoxximent reċiproku tal-kwalifiki professjonali) tal-Ftehim ġie sostitwit bid-Deċiżjoni Nru 2/2011 tal-Kumitat Konġunt UE-Żvizzera (2) u għandu jiġi aġġornat biex jittieħed kont ta' atti legali ġodda tal-Unjoni Ewropea u tal-Iżvizzera minn dak iż-żmien 'l hawn.

            ADOTTA DIN ID-DEĊIŻJONI:
      Artikolu 1
      L-Anness III (Rikonoxximent reċiproku tal-kwalifki professjonali) għall-Ftehim huwa emendat kif imniżżel fl-Anness għal din id-Deċiżjoni.
      Artikolu 2
      Din id-Deċiżjoni hija mfassla bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Kroata, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Taljana, Ungeriża u Żvediża, u t-testi b'kull waħda minn dawn il-lingwi huma ugwalment awtentiċi.
      Artikolu 3
      Din id-Deċiżjoni għandha tidħol fis-seħħ fid-data tal-adozzjoni tagħha mill-Kumitat Konġunt.

         Magħmul fi …,

               Għall-Kumitat Konġunt

               Il-President

         (1)  ĠU L 114, 30.4.2002, p. 6.

         (2)  ĠU L 277, 22.10.2011, p. 20.

      ANNESS
      L-Anness III (Rikonoxximent reċiproku tal-kwalifiki professjonali) għall-Ftehim bejn il-Komunità Ewropea u l-Istati Membri tagħha, min-naħa l-waħda, u l-Konfederazzjoni Żvizzera, min-naħa l-oħra, dwar il-moviment liberu tal-persuni huwa emendat kif ġej:

                  1.

                  taħt it-titolu “TAQSIMA A: ATTI MSEMMIJA”, l-inċiżi li ġejjin iridu jiżdiedu mal-punt 1a:

                              “—

                              ir-Regolament tal-Kummissjoni (UE) Nru 623/2012 tal-11 ta' Lulju 2012 li jemenda l-Anness II tad-Direttiva 2005/36/KE tal-Parlament Ewropew u tal-Kunsill dwar ir-rikonoxximent ta' kwalifiki professjonali (ĠU L 180, 12.7.2012, p. 9);

                              —

                              il-Komunikazzjoni tal-Kummissjoni — Notifika dwar l-assoċjazzjonijiet jew l-organizzazzjonijiet professjonali li jissodisfaw il-kondizzjonijiet fl-Artikolu 3(2) elenkati fl-Anness I tad-Direttiva 2005/36/KE (ĠU C 182, 23.6.2011, p. 1);

                              —

                              il-Komunikazzjoni tal-Kummissjoni — Notifika tal-prova tal-kwalifiki formali — id-Direttiva 2005/36/KE dwar ir-rikonoxximent ta' kwalifiki professjonali (l-Anness V) (ĠU C 183, 24.6.2011, p. 1);

                              —

                              il-Komunikazzjoni tal-Kummissjoni — Notifika tal-prova tal-kwalifiki formali — id-Direttiva 2005/36/KE dwar ir-rikonoxximent ta' kwalifiki professjonali (l-Anness V) (ĠU C 367, 16.12.2011, p. 5);

                              —

                              il-Komunikazzjoni tal-Kummissjoni — Notifika tal-prova tal-kwalifiki formali — id-Direttiva 2005/36/KE dwar ir-rikonoxximent ta' kwalifiki professjonali (l-Anness V) (ĠU C 244, 14.8.2012, p. 1);

                              —

                              il-Komunikazzjoni tal-Kummissjoni — Notifika tal-prova tal-kwalifiki formali — id-Direttiva 2005/36/KE dwar ir-rikonoxximent ta' kwalifiki professjonali (l-Anness V) (ĠU C 396, 21.12.2012, p. 1);

                              —

                              il-Komunikazzjoni tal-Kummissjoni — Notifika tal-prova tal-kwalifiki formali — id-Direttiva 2005/36/KE dwar ir-rikonoxximent ta' kwalifiki professjonali (l-Anness V) (ĠU C 183, 28.6.2013, p. 4);

                              —

                              il-Komunikazzjoni tal-Kummissjoni — Notifika tal-prova tal-kwalifiki formali — id-Direttiva 2005/36/KE dwar ir-rikonoxximent ta' kwalifiki professjonali (l-Anness V) (ĠU C 301, 17.10.2013, p. 1).”

                        ;

                  2.

                  fil-punt 1g għandhom jiżdiedu l-entrati li ġejjin:

                              “Pajjiż

                              Titlu

                              Onkoloġija medika
                              Perijodu minimu ta' taħriġ: 5 snin

                              Żvizzera

                              Medizinische Onkologie
                              Oncologie médicale
                              Oncologia medica

                              Pajjiż

                              Titlu

                              Ġenetika medika
                              Perijodu minimu ta' taħriġ: 4 snin

                              Żvizzera

                              Medizinische Genetik
                              Génétique médicale
                              Genetica medica”

                  3.

                  fil-punt 1g l-entrata dwar l-intestatura “Mediċina (interna) ġenerali” tiġi sostitwita bis-segwenti:

                              “Pajjiż

                              Titlu

                              Mediċina (interna) ġenerali
                              Perijodu minimu ta' taħriġ: 5 snin

                              Żvizzera

                              Allgemeine Innere Medizin
                              Médecine interne générale
                              Medicina interna generale”

                  4.

                  fil-punt 1i tiżdied l-entrata segwenti:

                              “Pajjiż

                              Prova ta' kwalifiki formali

                              Korp li jagħti l-prova tal-kwalifiki

                              Titlu professjonali

                              Data ta' referenza

                              Żvizzera

                                          3.

                                          Diplomierte Pflegefachfrau HF, diplomierter Pflegefachmann HF
                                          Infirmière diplômée ES, infirmier diplômé ES
                                          Infermiera diplomata SSS, infermiere diplomato SSS

                              Höhere Fachschulen, die staatlich anerkannte Bildungsgänge durchführen
                              Écoles supérieures qui proposent des filières de formation reconnues par l' État
                              Scuole specializzate superiori che propongono dei cicli di formazione riconosciuti dallo Stato

                              Pflegefachfrau, Pflegefachmann
                              Infirmière, infirmier
                              Infermiera, infermiere

                              L-1 ta' Ġunju 2002”

                  5.

                  fil-punt 1m it-tabella tiġi sostitwita bis-segwenti:

                              “Pajjiż

                              Prova ta' kwalifiki formali

                              Korp li jagħti l-prova tal-kwalifiki

                              Titlu professjonali

                              Data ta' referenza

                              Żvizzera

                                          1.

                                          Diplomierte Hebamme
                                          Sage-femme diplômée
                                          Levatrice diplomata

                              Schulen, die staatlich anerkannte Bildungsgänge durchführen
                              Écoles qui proposent des filières de formation reconnues par l'État
                              Scuole che propongono dei cicli di formazione riconosciuti dallo Stato

                              Hebamme
                              Sage-femme
                              Levatrice

                              L-1 ta' Ġunju 2002

                                          2.

                                          [Bachelor of Science [Name of the UAS] in Midwifery]
                                          ‘Bachelor of Science HES-SO de Sage-femme’ (Bachelor of Science HES-SO in Midwifery)
                                          ‘Bachelor of Science BFH Hebamme’(Bachelor of Science BFH in Midwifery)
                                          ‘Bachelor of Science ZFH Hebamme’(Bachelor of Science ZHAW in Midwifery)

                              Schulen, die staatlich anerkannte Bildungsgänge durchführen
                              Écoles qui proposent des filières de formation reconnues par l'État
                              Scuole che propongono dei cicli di formazione riconosciuti dallo Stato

                              Hebamme
                              Sage-femme
                              Levatrice

                              L-1 ta' Ġunju 2002”


title: Deċiżjoni tal-Kunsill (PESK) 2017/50 tal-11 ta' Jannar 2017 li temenda d-Deċiżjoni 2014/219/PESK dwar il-Missjoni tal-PSDK tal-Unjoni Ewropea fil-Mali (EUCAP Sahel Mali)

text:
               12.1.2017

               MT

               Il-Ġurnal Uffiċjali tal-Unjoni Ewropea

               L 7/18

         DEĊIŻJONI TAL-KUNSILL (PESK) 2017/50
   tal-11 ta' Jannar 2017
   li temenda d-Deċiżjoni 2014/219/PESK dwar il-Missjoni tal-PSDK tal-Unjoni Ewropea fil-Mali (EUCAP Sahel Mali)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u b'mod partikolari l-Artikolu 28, l-Artikolu 42(4) u l-Artikolu 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fil-15 ta' April 2014, il-Kunsill adotta d-Deċiżjoni 2014/219/PESK (1) dwar il-Missjoni tal-PSDK tal-Unjoni Ewropea fil-Mali (EUCAP Sahel Mali). Il-missjoni ngħatat mandat u ammont ta' referenza finanzjarja sal-14 ta' Jannar 2017.

               (2)

               Wara r-Reviżjoni Strateġika tal-missjoni, il-Kumitat Politiku u ta' Sigurtà rrakkomanda li l-mandat tal-EUCAP Sahel Mali jiġi adattat u estiż għal perijodu ta' sentejn. Jenħtieġ li jkun previst ammont ta' referenza finanzjarja għall-perijodu mill-15 ta' Jannar 2017 sal-14 ta' Jannar 2018.

               (3)

               Għaldaqstant, jenħtieġ li d-Deċiżjoni 2014/219/PESK tiġi emendata skont dan,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2014/219/PESK hija emendata kif ġej:

               (1)

               L-Artikolu 2 huwa sostitwit b'dan li ġej:
               “Artikolu 2
               Objettiv u Kompiti
               1.   L-objettiv tal-EUCAP Sahel Mali għandu jkun li l-awtoritajiet Maljani jkunu jistgħu jerġgħu jistabbilixxu u jżommu l-ordni kostituzzjonali u demokratiku u l-kondizzjonijiet għal paċi dejjiema fil-Mali, u li jerġgħu jistabbilixxu u jżommu l-awtorità u l-leġittimità tal-Istat fuq it-territorju kollu tal-Mali permezz tal-instawrazzjoni mill-ġdid effikaċi tal-amministrazzjoni tiegħu.
               2.   Sabiex tiġi appoġġata d-dinamika Maljana fl-istabbiliment mill-ġdid tal-awtorità tal-Istat, kif ukoll l-implimentazzjoni tal-Patt għall-Paċi u r-Rikonċiljazzjoni fil-Mali ffirmat fil-15 ta' Mejju u fl-20 ta' Ġunju 2015 u f'koordinament mill-qrib ma' atturi internazzjonali oħra, b'mod partikolari l-MINUSMA, il-EUCAP Sahel Mali għandha tassisti u tforni konsulenza lill-forzi tas-sigurtà interni fl-implimentazzjoni tar-riforma ta' sigurtà stabbilita mill-Gvern il-ġdid, bil-ħsieb li:

                           (a)

                           titjieb l-effikaċja operazzjonali tagħhom;

                           (b)

                           jiġu stabbiliti mill-ġdid il-linji ġerarkiċi rispettivi tagħhom;

                           (c)

                           jissaħħaħ ir-rwol tal-awtoritajiet ġudizzjarji u amministrattivi fir-rigward tat-tmexxija u s-superviżjoni tal-missjonijiet tagħhom; u

                           (d)

                           tiġi faċilitata l-instawrazzjoni mill-ġdid tagħhom fit-tramuntana tal-pajjiż.

                     3.   Il-EUCAP Sahel Mali għandha tikkontribwixxi, fl-ambitu tal-attivitajiet tagħha, għat-titjib tal-interoperabbiltà u l-koordinament bejn il-forzi tas-sigurtà interna tal-pajjiżi tas-Sahel G5 u l-FSI.
               4.   Biex tilħaq l-objettiv tagħha, il-EUCAP Sahel Mali għandha topera skont il-linji strateġiċi ta' operazzjoni definiti fil-Kunċett ta' Maniġġar ta' Kriżi approvati mill-Kunsill fis-17 ta' Marzu 2014 u ppreżentati fid-dokumenti ta' ppjanar operazzjonali approvati mill-Kunsill.”.

               (2)

               L-Artikolu 14(1) huwa sostitwit b'dan li ġej:
               “1.   L-ammont ta' referenza finanzjarja maħsub biex ikopri n-nefqa marbuta mal-EUCAP Sahel Mali mill-15 ta' April 2014 sal-14 ta' Jannar 2015 għandu jkun ta' EUR 5 500 000. L-ammont ta' referenza finanzjarja maħsub biex ikopri n-nefqa marbuta mal-EUCAP Sahel Mali mill-15 ta' Jannar 2015 sal-14 ta' Jannar 2016 għandu jkun ta' EUR 11 400 000. L-ammont ta' referenza finanzjarja maħsub biex ikopri n-nefqa marbuta mal-EUCAP Sahel Mali bejn il-15 ta' Jannar 2016 u l-14 ta' Jannar 2017 għandu jkun ta' EUR 19 775 000. L-ammont ta' referenza finanzjarja maħsub biex ikopri n-nefqa marbuta mal-EUCAP Sahel Mali bejn il-15 ta' Jannar 2017 u l-14 ta' Jannar 2018 għandu jkun ta' EUR 29 800 000. L-ammont ta' referenza finanzjarja għall-perijodi sussegwenti għandu jiġi deċiż mill-Kunsill.”.

               (3)

               Il-Artikolu 17 hu emendat kif ġej:

                           (a)

                           jiddaħħal il-paragrafu li ġej:
                           “1a.   Ir-RGħ għandu jkun awtorizzat jirrilaxxa lill-Aġenzija Ewropea għall-Gwardja tal-Fruntiera u tal-Kosta (Frontex) informazzjoni u dokumenti klassifikati tal-UE ġġenerati għall-finijiet tal-EUCAP Sahel Mali sal-livell ta' klassifikazzjoni stabbilit mill-Kunsill skont id-Deċiżjoni 2013/488/UE. Għandhom jitfasslu arranġamenti bejn ir-RGħ u l-Frontex għal dan il-għan.”;

                           (b)

                           il-paragrafu 4 huwa sostitwit b'dan li ġej:
                           “4.   Ir-RGħ jista' jiddelega tali awtorizzazzjonijiet u l-kompetenza li jikkonkludu l-arranġamenti msemmijin f'dan l-Artikolu lil uffiċjali tas-SEAE, lill-Kmandant tal-Operazzjonijiet Ċivili u/jew lill-Kap tal-Missjoni skont it-taqsima VII tal-Anness VI għad-Deċiżjoni 2013/488/UE.”.

               (4)

               Fl-Artikolu 18, l-aħħar sentenza hija sostitwita b'dan li ġej:
               “Din għandha tapplika sal-14 ta' Jannar 2019.”.

         Artikolu 2
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-11 ta' Jannar 2017.

            Għall-Kunsill

            Il-President

         L. GRECH

      (1)  Deċiżjoni tal-Kunsill 2014/219/PESK tal-15 ta' April 2014 dwar il-Missjoni ta' PSDK tal-Unjoni Ewropea f'Mali (EUCAP Sahel Mali) (ĠU L 113, 16.4.2014, p. 21).


title: 2013/168/UE: Deċiżjoni tal-Bank Ċentrali Ewropew tal- 20 ta’ Marzu 2013 li tħassar id-Deċiżjonijiet BĊE/2011/4 dwar miżuri temporanji marbutin mal-eliġibbiltà ta’ strumenti ta’ dejn negozjabbli maħruġin jew iggarantiti mill-Gvern Irlandiż, BĊE/2011/10 dwar miżuri temporanji marbutin mal-eliġibbiltà ta’ strumenti ta’ dejn negozjabbli maħruġin jew iggarantiti mill-Gvern Portugiż, BĊE/2012/32 dwar miżuri temporanji marbutin mal-eliġibbiltà ta’ strumenti ta’ dejn negozjabbli maħruġin jew iggarantiti bis-sħiħ mir-Repubblika Ellenika u BĊE/2012/34 dwar bidliet temporanji fir-regoli li jirrigwardaw l-eliġibbiltà ta’ kollateral denominat f’munita barranija (BĊE/2013/5)

text:
               5.4.2013

               MT

               Il-Ġurnal Uffiċjali tal-Unjoni Ewropea

               L 95/21

         DEĊIŻJONI TAL-BANK ĊENTRALI EWROPEW
   tal-20 ta’ Marzu 2013
   li tħassar id-Deċiżjonijiet BĊE/2011/4 dwar miżuri temporanji marbutin mal-eliġibbiltà ta’ strumenti ta’ dejn negozjabbli maħruġin jew iggarantiti mill-Gvern Irlandiż, BĊE/2011/10 dwar miżuri temporanji marbutin mal-eliġibbiltà ta’ strumenti ta’ dejn negozjabbli maħruġin jew iggarantiti mill-Gvern Portugiż, BĊE/2012/32 dwar miżuri temporanji marbutin mal-eliġibbiltà ta’ strumenti ta’ dejn negozjabbli maħruġin jew iggarantiti bis-sħiħ mir-Repubblika Ellenika u BĊE/2012/34 dwar bidliet temporanji fir-regoli li jirrigwardaw l-eliġibbiltà ta’ kollateral denominat f’munita barranija
   (BĊE/2013/5)
   (2013/168/UE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel inċiż tal-Artikolu 127(2) tiegħu,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-ewwel inċiż tal-Artikoli 3.1, l-Artikolu 12.1, l-Artikolu 18 u t-tieni inċiż tal-Artikolu 34.1,
   Wara li kkunsidra l-Linja Gwida BĊE/2011/14 tal-20 ta’ Settembru 2011 dwar l-istrumenti u l-proċeduri tal-politika monetarja tal-Eurosistema (1), u b’mod partikolari t-Taqsima 1.6 u t-Taqsimiet 6.3.1 u 6.3.2 ta’ Anness I tagħha,
   Billi:

               (1)

               Il-kontenut ta’ Deċiżjoni BĊE/2012/34 tad-19 ta’ Diċembru 2012 dwar bidliet temporanji fir-regoli li jirrigwardaw l-eliġibbiltà ta’ kollateral denominat f’munita barranija (2) għandu jkun inkluż fil-Linja Gwida BĊE/2012/18 tat-2 ta’ Awwissu 2012 dwar miżuri temporanji addizzjonali fir-rigward ta’ operazzjonijiet ta’ rifinanzjament tal-Eurosistema u l-eliġibbiltà tal-kollateral u li temenda l-Linja Gwida BĊE/2007/9 (3), l-att legal ewlieni li jirregola l-miżuri temporanji fir-rigward ta’ operazzjonijiet ta’ rifinanzjament tal-Eurosistema u l-eliġibbiltà tal-kollateral.

               (2)

               Fl-interess taċ-ċarezza u l-konsistenza u bil-ħsieb li jiġi simplifikat il-qafas tal-kollateral tal-Eurosistema, il-kontenut tad-Deċiżjonijiet BĊE/2011/4 tal-31 ta' Marzu 2011 dwar miżuri temporanji marbutin mal-eliġibbiltà ta’ strumenti ta’ dejn negozjabbli maħruġin jew iggarantiti mill-Gvern Irlandiż (4), BĊE/2011/10 tas-7 ta' Lulju 2011 dwar miżuri temporanji marbutin mal-eliġibbiltà ta’ strumenti ta’ dejn negozjabbli maħruġin jew iggarantiti mill-Gvern Portugiż (5), BĊE/2012/32 tad-19 ta' Diċembru 2012 dwar miżuri temporanji marbutin mal-eliġibbiltà ta’ strumenti ta’ dejn negozjabbli maħruġin jew iggarantiti bis-sħiħ mir-Repubblika Ellenika (6) għandu jkun ukoll inkluż f’linja gwida li tkopri l-miżuri temporanji dwar l-eliġibbiltà ta’ kollateral għal operazzjonijiet ta’ rifinanzjament tal-Eurosistema.

               (3)

               Dawn il-passi, li huma implimentati permezz ta’ riformulazzjoni tal-Linja Gwida BĊE/2012/18, għandhom barra minn dan jippermettu lill-banek ċentrali nazzjonali tal-Istati Membri li l-munita tagħhom hija l-euro biex jimplimentaw il-miżuri addizzjonali ta’ appoġġ għat-tisħiħ tal-kreditu fil-qafas kuntrattwali u regolatorju applikabbli lill-kontropartijiet tagħhom.

               (4)

               Id-Deċiżjonijiet BĊE/2011/4, BĊE/2011/10, BĊE/2012/32 u BĊE/2012/34 għandhom għalhekk jiġu mħassra,

         ADOTTA DIN ID-DEĊIŻJONI:
   Artikolu 1
   Tħassir tad-Deċiżjonijiet BĊE/2011/4, BĊE/2011/10, BĊE/2012/32 u BĊE/2012/34
   1.   Id-Deċiżjonijiet BĊE/2011/4, BĊE/2011/10, BĊE/2012/32 u BĊE/2012/34 huma mħassra b’effett mit-3 ta’ Mejju 2013.
   2.   Referenzi għad-Deċiżjonijiet imħassra għandhom jinftehmu bħala referenzi għal Linja Gwida BĊE/2013/4.
   Artikolu 2
   Dħul fis-seħħ
   Din id-Deċizjoni għandha tidħol fis-seħħ fit-22 ta’ Marzu 2013.

      Magħmul fi Frankfurt am Main, l-20 ta’ Marzu 2013.

            Il-President tal-BĊE

         Mario DRAGHI

      (1)  ĠU L 331, 14.12.2011, p. 1.

      (2)  ĠU L 14, 18.1.2013, p. 22.

      (3)  ĠU L 218, 15.8.2012, p. 20.

      (4)  ĠU L 94, 8.4.2011, p. 33.

      (5)  ĠU L 182, 12.7.2011, p. 31.

      (6)  ĠU L 359, 29.12.2012, p. 74.


title: 2007/44/KE: Deċiżjoni tal-Bank Ċentrali Ewropew tal- 15 ta' Diċembru 2006 li tistabbilixxi t-termini u l-kundizzjonijiet għat-trasferimenti ta' l-ishma kapitali tal-Bank Ċentrali Ewropew bejn il-banek ċentrali nazzjonali u għall-aġġustament tal-kapital imħallas (BĊE/2006/23)

text:
               31.1.2007

               MT

               Il-Ġurnal Uffiċjali ta’ l-Unjoni Ewropea

               5

         DEĊIŻJONI TAL-BANK ĊENTRALI EWROPEW
   tal-15 ta' Diċembru 2006
   li tistabbilixxi t-termini u l-kundizzjonijiet għat-trasferimenti ta' l-ishma kapitali tal-Bank Ċentrali Ewropew bejn il-banek ċentrali nazzjonali u għall-aġġustament tal-kapital imħallas
   (BĊE/2006/23)
   (2007/44/KE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew, b'mod partikolari l-Artikolu 28.5,
   Billi:

               (1)

               L-aġġustament ta' l-ippeżar assenjat lill-banek ċentrali nazzjonali (BĊNi) fl-iskema kapitali għas-sottoskrizzjoni fil-kapital tal-Bank Ċentrali Ewropew (BĊE) (iktar “il quddiem ‘l-ippeżar ta' l-iskema kapitali” u l- “iskema kapitali rispettivament”) kif ipprovdut fid-Deċiżjoni BĊE/2006/21 tal-15 ta' Diċembru 2006 fuq l-ishma ta' persentaġġ tal-banek ċentrali nazzjonali fl-iskema għas-sottoskrizzjoni fil-kapital tal-Bank Ċentrali Ewropew (1) jeħtieġ li l-Kunsill Governattiv jiddetermina t-termini u l-kundizzjonijiet għat-trasferimenti ta' ishma kapitali bejn il-BĊNi li huma membri tas-Sistema Ewropea tal-Banek Ċentrali fil-31 ta' Diċembru 2006 biex ikun żgurat li t-tqassim ta' dawn l-ishma jikkorrespondi ma' l-aġġustamenti magħmulin. Għalhekk, l-adozzjoni ta' deċiżjoni ġdida ta' l-BĊE hija meħtieġa biex tħassar id-Deċiżjoni BĊE/2004/7 tat-22 ta' April 2004 li tistabbilixxi t-termini l-kundizzjonijiet għat-trasferimenti ta' l-ishma kapitali tal-Bank Ċentrali Ewropew bejn il-banek ċentrali nazzjonali u għall-aġġustament tal-kapital (2) imħallas b'seħħ mill-1 ta' Jannar 2007.

               (2)

               Il-Bulgarian National Bank u l-Banca Naţională a României mhux se jissieħbu fis-SEBĊ sa l-1 ta' Jannar 2007, li jfisser li t-trasferimenti ta' l-ishma kapitali skond l-Artikolu 28.5 ta' l-Istatut ma japplikax għalihom f'din l-okkażjoni.

               (3)

               Id-Deċiżjoni BĊE/2006/22 tal-15 ta' Diċembru 2006 li tistabbilixxi l-miżuri meħtieġa għall-ħlas tal-kapital tal-Bank Ċentrali Ewropew mill-banek ċentrali nazzjonali parteċipanti (3) tiddetermina kif u safejn il-BĊNi ta' l-Istati Membri li adottaw l-euro (minn issa 'l quddiem il- “BĊNi parteċipanti”) huma obbligati jħallsu l-kapital tal-BĊE minħabba l-iskema kapitali mkabbra. Id-Deċiżjoni BĊE/2006/26 li tistabbilixxi l-miżuri meħtieġa għall-ħlas tal-kapital tal-Bank Ċentrali Ewropew mill-banek ċentrali nazzjonali mhux parteċipanti (4) tiddetermina l-persentaġġ li l-BĊNi ta' l-Istati Membri li ma jkunux adottaw l-euro fl-1 ta' Jannar 2007 (minn issa 'l quddiem il-“BĊNi mhux parteċipanti”) huma obbligati jħallsu b'effett mill-1 ta' Jannar 2007, minħabba l-iskema kapitali mkabbra.

               (4)

               Il-BĊNi parteċipanti, bl-eċċezzjoni tal-Banka Slovenije, diġa` ħallsu l-ishma tagħhom fil-kapital sottoskritt tal-BĊE kif meħtieġ skond id-Deċiżjoni BĊE/2004/6 tat-22 ta' April 2004, li tistabbilixxi l-miżuri meħtieġa għall-ħlas tal-kapital tal-Bank Ċentrali Ewropew mill-banek ċentrali nazzjonali mhux parteċipanti (5). Minħabba f'hekk, l-Artikolu 2(1) tad-Deċiżjoni BĊE/2006/22 jgħid li BĊN parteċipanti għandu jew jittrasferixxi ammont addizzjonali lill-BĊE, jew jirċievi ammont lura mill-BĊE, kif jixraq, sabiex jaslu għall-ammonti murija fit-tabella fl-Artikolu 1 tad-Deċiżjoni BĊE/2006/22.

               (5)

               Barra minn dan, l-Artikolu 2(1) u 2(2) tad-Deċiżjoni BĊE/2006/30 tat-30 ta' Diċembru 2006 dwar il-ħlas tal-kapital, it-trasferiment ta' l-assi ta' riżerva barranin u l-kontribuzzjoni tal-Banka Slovenije lir-riżervi u d-dispożizzjonijiet (6) tal-Bank Ċentrali Ewropew jistabbilixxi li l-Banka Slovenije, li se jkun BĊN parteċipanti mill-1 ta' Jannar 2007, huwa obbligat biex iħallas il-kumplament tas-sehem tas-sottoskrizzjoni tiegħu fil-kapital tal-BĊE sabiex jasal għall-ammont muri ħdejn ismu fit-tabella fl-Artikolu 1 tad-Deċiżjoni BĊE/2006/22, wara li titqies l-iskema kapitali mkabbra.

               (6)

               Bl-istess mod, il-BĊNi mhux parteċipanti, bl-eċċezzjoni tal-Bulgarian National Bank u l-Banca Naţională a României, diġa` ħallsu l-ishma tagħhom fil-kapital sottoskritt tal-BĊE kif meħtieġ skond id-Deċiżjoni BĊE/2004/10 tat-23 ta' April 2004, li tistabbilixxi l-miżuri meħtieġa għall-ħlas tal-kapital tal-Bank Ċentrali Ewropew mill-banek ċentrali nazzjonali mhux parteċipanti (7). Minħabba dan, l-Artikolu 2(1) tad-Deċiżjoni BĊE/2006/26 jgħid li kull wieħed minnhom għandu jew jittrasferixxi ammont addizzjonali lill-BĊE, jew jirċievi ammont lura mill-BĊE, kif jixraq, biex jaslu għall-ammonti murija fit-tabella fl-Artikolu 1 tad-Deċiżjoni BĊE/2006/26. L-Artikolu 2(2) tad-Deċiżjoni BĊE/2006/26 jgħid li l-Bulgarian National Bank u l-Banca Naţională a României għandhom jittrasferixxu lill-BĊE l-ammont muri ħdejn isimhom fit-tabella fl-Artikolu 1 ta' l-istess Deċiżjoni,

         IDDEĊIEDA KIF ĠEJ:
   Artikolu 1
   Trasferiment ta' ishma kapitali
   Minħabba s-sehem fil-kapital tal-BĊE li kull BĊN, bl-eċċezzjoni tal-Bulgarian National Bank u l-Banca Naţională a României, ikun issottoskritta fil-31 ta' Diċembru 2006, u s-sehem fil-kapital tal-BĊE li kull wieħed minn dawn il-BĊNi se jissottoskrivi b'effett mill-1 ta' Jannar 2007, bħala konsegwenza ta' l-aġġustament ta' l-ippeżar ta' l-iskema kapitali stabbiliti fl-Artikolu 2 tad-Deċiżjoni BĊE/2006/21, dawn il-BĊNi għandhom jittrasferixxu ishma kapitali bejniethom permezz ta' trasferimenti lil u mill-BĊE biex jiżguraw li d-distribuzzjoni ta' l-ishma kapitali b'effett mill-1 ta' Jannar 2007, tikkorrispondi ma' l-ippeżar aġġustat. Għal dan il-għan, kull wieħed minn dawn il-BĊNi għandu, bis-saħħa ta' dan l-Artikolu u mingħajr il-ħtieġa ta' aktar formalità jew xi att, jew jittrasferixxi jew jirċievi b'effett mill-1 ta' Jannar 2007, is-sehem fil-kapital sottoskritt tal-BĊE muri ħdejn ismu fir-raba' kolonna tat-tabella fl-Anness I ma' din id-Deċiżjoni, fejn “+” għandu jirreferi għal sehem kapitali li l-BĊE għandu jittrasferixxi lil-BĊN u “-” għal sehem kapitali li l-BĊN għandu jittrasferixxi lill-BĊE.
   Artikolu 2
   Aġġustament tal-kapital imħallas
   1.   Minħabba l-ammont ta' kapital tal-BĊE li kull BĊN ħallas, jekk hemm, u l-ammont tal-kapital tal-BĊE li kull BĊN għandu jħallas b'effett mill-1 ta' Jannar 2007, skond l-Artikolu 1 tad-Deċiżjoni BĊE/2006/22 għall-BĊNi parteċipanti u l-Artikolu 1 tad-Deċiżjoni BĊE/2006/26 għall-BĊNi mhux parteċipanti rispettivament, fl-ewwel ġurnata operattiva tas-sistema Trans-European Automated Real-time Gross settlement Express Transfer (“TARGET”) wara l-1 ta' Jannar 2007, kull BĊN għandu jew jittrasferrixxi jew jirċievi l-ammont nett muri ħdejn ismu fir-raba' kolonna tat-tabella fl-Anness II ma' din id-Deċiżjoni, fejn “+” għandu jirreferi għal ammont li l-BĊN għandu jittrasferixxi lill-BĊE u “-” għal ammont li l-BĊE għandu jittrasferixxi lil dak il-BĊN.
   2.   Fl-ewwel ġurnata operattiva tat-TARGET wara l-1 ta' Jannar 2007, il-BĊE u l-BĊNi li huma obbligati biex jittrasferixxu ammont taħt paragrafu 1 għandom kull wieħed minnhom separatament jittrasferixxu kull interess fuq l-ammonti dovuti rispettivi li jakkumulaw fuq il-perijodu mill-1 ta' Jannar 2007, sad-data tat-trasferiment. Min jittrasferixxi u min jirċievi ta' dan l-imgħax għandhom ikunu l-istess bħal min jittrasferixxi u min jirċievi ta' l-ammonti li fuqhom l-imgħax jakkumula.
   Artikolu 3
   Dispożizzjonijiet ġenerali
   1.   It-trasferimenti deskritti fl-Artikolu 2 għandhom iseħħu permezz tat-TARGET.
   2.   Meta xi BĊN m'għandux aċċess għat-TARGET, l-ammonti deskritti fl-Artikolu 2 għandhom ikunu ttrasferiti billi jiġu kkreditati kont li l-BĊE jew il-BĊN għandhom jinnominaw fi żmien xieraq.
   3.   Kull imgħax li jakkumula skond l-Artikolu 2(2) għandu jkun ikkalkulat kuljum, bl-użu tal-metodu ta' kalkulazzjoni attwali bil-metodu matul-360-jum, b'rata ugwali għar-rata ta' l-imgħax marġinali użata mis-SEBĊ fl-operazzjoni ta' finanzjament mill-ġdid l-aktar riċenti tagħha.
   4.   Il-BĊE u l-BĊNi li għandhom l-obbligu li jagħmlu trasferiment skond l-Artikolu 2 għandhom, sadanittant, jagħtu l-istruzzjonijiet meħtieġa biex iwettqu dan it-trasferiment fil-ħin kif meħtieġ.
   Artikolu 4
   Dispożizzjonijiet finali
   1.   Din id-Deċiżjoni għandha tidħol fis-seħħ fl-1 ta' Jannar 2007.
   2.   Din id-Deċiżjoni BĊE/2004/7 qed tiġi hawnhekk abrogata b'effett mill-1 ta' Jannar 2007.
   3.   Ir-referenzi għad-Deċiżjoni BĊE/2004/7 għandhom jiġu interpretati bħala referenzi magħmulin għal din id-Deċiżjoni.

      Magħmul fi Frankfurt am Main, 15 ta' Diċembru 2006.

            Il-President tal-BĊE

         Jean-Claude TRICHET

      (1)  Ara paġna 1 ta' dan il-Ġurnal Uffiċjali.

      (2)  ĠU L 205, 9.6.2004, p. 9.

      (3)  Ara paġna 3 ta' dan il-Ġurnal Uffiċjali.

      (4)  Ara paġna 15 ta' dan il-Ġurnal Uffiċjali.

      (5)  ĠU L 205, 9.6.2004, p. 7.

      (6)  Ara paġna 17 ta' dan il-Ġurnal Uffiċjali.

      (7)  ĠU L 205, 9.6.2004, p. 19.

      ANNESS I
      KAPITAL IMĦALLAS TAL-BĊNi

                  Sehem imħallas fil-31 ta’ Diċembru 2006
                  (EUR)

                  Sehem imħallas b’effett mill-1 ta’ Jannar 2007
                  (EUR)

                  Sehem biex jiġi ttrasferit
                  (EUR)

                     BĊN parteċipanti

                  Nationale Bank van België/Banque Nationale de Belgique

                  141 910 195,14

                  142 334 199,56

                  + 424 004,42

                  Deutsche Bundesbank

                  1 176 170 750,76

                  1 182 149 240,19

                  +5 978 489,43

                  Bank of Greece

                  105 584 034,30

                  104 659 532,85

                  - 924 501,45

                  Banco de España

                  432 697 551,32

                  434 917 735,09

                  +2 220 183,77

                  Banque de France

                  827 533 093,09

                  828 813 864,42

                  +1 280 771,33

                  Central Bank and Financial Services Authority of Ireland

                  51 300 685,79

                  51 183 396,60

                  - 117 289,19

                  Banca d'Italia

                  726 278 371,47

                  721 792 464,09

                  -4 485 907,38

                  Banque centrale du Luxembourg

                  8 725 401,38

                  9 073 027,53

                  + 347 626,15

                  De Nederlandsche Bank

                  222 336 359,77

                  224 302 522,60

                  +1 966 162,83

                  Oesterreichische Nationalbank

                  115 745 120,34

                  116 128 991,78

                  + 383 871,44

                  Banco de Portugal

                  98 233 106,22

                  98 720 300,22

                  + 487 194,00

                  Banka Slovenije

                  18 613 818,63

                  18 399 523,77

                  - 214 294,86

                  Suomen Pankki

                  71 711 892,59

                  71 708 601,11

                  -3 291,48

                     BĊN mhux parteċipanti

                  Bulgarian National Bank

                  0

                  50 883 842,67

                  Ma japplikax

                  Česká národní banka

                  81 155 136,30

                  79 957 855,35

                  -1 197 280,95

                  Danmarks Nationalbank

                  87 159 414,42

                  87 204 756,07

                  +45 341,65

                  Eesti Pank

                  9 927 369,94

                  9 810 391,04

                  - 116 978,90

                  Central Bank of Cyprus

                  7 234 070,02

                  7 195 054,85

                  -39 015,17

                  Latvijas Banka

                  16 571 585,02

                  16 204 715,21

                  - 366 869,81

                  Lietuvos bankas

                  24 623 661,42

                  24 068 005,74

                  - 555 655,68

                  Magyar Nemzeti Bank

                  77 259 867,83

                  75 700 733,22

                  -1 559 134,61

                  Bank Ċentrali ta' Malta

                  3 600 341,00

                  3 583 125,79

                  -17 215,21

                  Narodowy Bank Polski

                  285 912 705,92

                  280 820 283,32

                  -5 092 422,60

                  Banca Naţională a României

                  0

                  145 099 312,72

                  Not applicable

                  Národná banka Slovenska

                  39 770 691,11

                  38 970 813,50

                  - 799 877,61

                  Sveriges Riksbank

                  134 292 162,94

                  134 298 089,46

                  +5 926,52

                  Bank of England

                  800 321 860,47

                  802 672 023,82

                  +2 350 163,35

                  Total (1):

                  5 564 669 247,19

                  5 760 652 402,58

                  0

         (1)  Minħabba t-tqarrib, it-totali jistgħu ma jikkorrespondux mas-somma tal-figuri kollha murijin.

      ANNESS II
      KAPITAL IMĦALLAS TAL-BĊNI

                  Sehem imħallas fil-31 ta' Diċembru 2006
                  (EUR)

                  Sehem imħallas b'effett mill-1 ta' Jannar 2007
                  (EUR)

                  Ammont ta' ħlas ta' trasferiment
                  (EUR)

                     BĊN parteċipanti

                  Nationale Bank van België/Banque Nationale de Belgique

                  141 910 195,14

                  142 334 199,56

                  + 424 004,42

                  Deutsche Bundesbank

                  1 176 170 750,76

                  1 182 149 240,19

                  +5 978 489,43

                  Bank of Greece

                  105 584 034,30

                  104 659 532,85

                  - 924 501,45

                  Banco de España

                  432 697 551,32

                  434 917 735,09

                  +2 220 183,77

                  Banque de France

                  827 533 093,09

                  828 813 864,42

                  +1 280 771,33

                  Central Bank and Financial Services Authority of Ireland

                  51 300 685,79

                  51 183 396,60

                  - 117 289,19

                  Banca d'Italia

                  726 278 371,47

                  721 792 464,09

                  -4 485 907,38

                  Banque centrale du Luxembourg

                  8 725 401,38

                  9 073 027,53

                  + 347 626,15

                  De Nederlandsche Bank

                  222 336 359,77

                  224 302 522,60

                  +1 966 162,83

                  Oesterreichische Nationalbank

                  115 745 120,34

                  116 128 991,78

                  + 383 871,44

                  Banco de Portugal

                  98 233 106,22

                  98 720 300,22

                  + 487 194,00

                  Banka Slovenije

                  1 302 967,30

                  18 399 523,77

                  +17 096 556,47

                  Suomen Pankki

                  71 711 892,59

                  71 708 601,11

                  -3 291,48

                     BĊN mhux parteċipanti

                  Bulgarian National Bank

                  0

                  3 561 868,99

                  +3 561 868,99

                  Česká národní banka

                  5 680 859,54

                  5 597 049,87

                  -83 809,67

                  Danmarks Nationalbank

                  6 101 159,01

                  6 104 332,92

                  +3 173,91

                  Eesti Pank

                  694 915,90

                  686 727,37

                  -8 188,53

                  Central Bank of Cyprus

                  506 384,90

                  503 653,84

                  -2 731,06

                  Latvijas Banka

                  1 160 010,95

                  1 134 330,06

                  -25 680,89

                  Lietuvos bankas

                  1 723 656,30

                  1 684 760,40

                  -38 895,90

                  Magyar Nemzeti Bank

                  5 408 190,75

                  5 299 051,33

                  - 109 139,42

                  Bank Ċentrali ta' Malta

                  252 023,87

                  250 818,81

                  -1 205,06

                  Narodowy Bank Polski

                  20 013 889,41

                  19 657 419,83

                  - 356 469,58

                  Banca Naţională a României

                  0

                  10 156 951,89

                  +10 156 951,89

                  Národná banka Slovenska

                  2 783 948,38

                  2 727 956,95

                  -55 991,43

                  Sveriges Riksbank

                  9 400 451,41

                  9 400 866,26

                  + 414,85

                  Bank of England

                  56 022 530,23

                  56 187 041,67

                  + 164 511,44

                  Total (1):

                  4 089 277 550,12

                  4 127 136 230,00

                  +37 858 679,88

         (1)  Minħabba t-tqarrib, it-totali jistgħu ma jikkorrespondux mas-somma tal-figuri kollha murijin.


title: Deċiżjoni tal-Kunsill tas- 17 ta’ Ottubru 2005 li tħassar id-Deċiżjoni 2001/131/KE li tikkonkludi l-proċedura ta’ konsultazzjoni ma’ Ħaiti taħt l-Artikolu 96 tal-Ftehim ta’ Sħubija ta’ l-AKP-KE

text:
               27.6.2006

               MT

               Il-Ġurnal Uffiċjali ta’ l-Unjoni Ewropea

               48

         DEĊIŻJONI TAL-KUNSILL
   tas-17 ta’ Ottubru 2005
   li tħassar id-Deċiżjoni 2001/131/KE li tikkonkludi l-proċedura ta’ konsultazzjoni ma’ Ħaiti taħt l-Artikolu 96 tal-Ftehim ta’ Sħubija ta’ l-AKP-KE
   (2005/756/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabilixxi l-Komunità Ewropea,
   Wara li kkunsidra l-Ftehim ta’ Sħubija AKP-KE (1), li daħal fis-seħħ fl-1 ta’ April 2003, u partikolarment l-Artikolu 96 tiegħu,
   Wara li kkunsidra l-ftehim intern bejn ir-rappreżentanti tal-gvernijiet ta’ l-Istati Membri, fl-laqgħa mal-Kunsill, rigward il-miżuri u l-proċeduri li se jittieħdu biex il-Ftehim ta’ Sħubija AKP-KE (2), u partikolarment l-Artikolu 3 tiegħu, jiġi implimentat
   Wara li kkunsidra l-proposta mill-Kummissjoni,
   Billi:

               (1)

               Fuq il-bażi tad-Deċiżjoni 2001/131/KE (3), skond l-Artikolu 96(2)(ċ) tal-Ftehim ta' Sħubija ta’ l-AKP-KE “miżuri xierqa” ġew adottati li taħthom l-għajnuna finanzjarja mogħtija lill-Ħaiti ġiet sospiża parzjalment.

               (2)

               Id-Deċiżjoni 2004/681/KE tiskadi fil-31 ta’ Diċembru 2005 u teħtieġ reviżjoni tal-miżuri wara sitt xhur.

               (3)

               F’Marzu 2005 grupp ta’ ħidma, stabbilit mill-presidenza ta’ l-Unjoni Ewropea f’Ħaiti, il-Kummissjoni tal-Komunitajiet Ewropej u r-rappreżentanti ta’ l-Istati Membri f’Ħaiti, ħarġu rapport ta' evalwazzjoni dwar il-progress ta' impenji espliċiti tal-Gvern ta' Ħaiti fir-rigward ta' l-elementi essenzjali ta' l-Artikolu 9 tal-Ftehim ta’ Sħubija AKP-KE, partikolarment ir-rispett għad-drittijiet tal-bniedem, il-prinċipji demokratiċi u l-istat ta’ dritt, bil-ħsieb li l-pajjiż jerġa’ jkollu tmexxija demokratika kostituzzjonali sħiħa.

               (4)

               Is-sitwazzjoni attwali f’Ħaiti hija tassew allarmanti f’dak li għandu x’jaqsam mas-sigurtà, ir-rispett għad-drittijiet tal-bniedem u l-faqar. Dan ġie ikkonfermat bir-rapport tal-missjoni tal-Kunsill tas-Sigurtà tan-Nazzjonijiet Uniti ta’ April 2005. Madankollu, il-Komunità internazzjonali affermat mill-ġdid diversi drabi l-impenn tagħha li tappoġġja l-Gvern Temporanju u l-poplu ta’ Ħaiti fl-isforzi tagħhom f’isem id-demokrazija u l-iżvilupp ekonomiku u soċjali.

               (5)

               Il-Gvern Temporanju ħaqqu l-kunfidenza ta’ l-Unjoni Ewropea biex jassigura transizzjoni politika b’mod partikolari permezz ta' l-organizzazzjoni ta' elezzjonijiet ħielsa u ġusti f’konformità sħiħa mal-kalendarju elettorali mħabbar,

         IDDEĊIEDA KIF ĠEJ:
   Artikolu 1
   Id-Deċiżjoni 2001/131/KE hija hawnekk revokata.
   Artikolu 2
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea. L-ittra annessa għal din id-Deċiżjoni għandha tintbagħat lill-awtoritajiet tal-Ħaiti.
   Artikolu 3
   Il-Parlament Ewropew għandu jkun immedjatament u kompletament infurmat b’din id-Deċiżjoni.

      Magħmula fi Brussel, 17 ta’ Ottubru 2005.

            Għall-Kunsill

            Il-President

         M. BECKETT

      (1)  ĠU L 317, 15.12.2000, p. 3.

      (2)  ĠU L 317, 15.12.2000, p. 376.

      (3)  ĠU L 48, 17.2.2001, p. 31. Deċiżjoni kif l-aħħar emendata bid-Deċiżjoni 2004/681/KE (ĠU L 311, 8.10.2004, p. 30).

      ANNESS
      Għażiż Sinjur,
      L-Unjoni Ewropea tagħti l-akbar importanza lid-dispożizzjonijiet ta’ l-Artikolu 9 tal-Ftehim ta’ Cotonou. Is-Sħubija AKP-KE hija bbażata fuq ir-rispett lejn id-drittijiet tal-bniedem, il-prinċipji demokratiċi u l-istat ta’ dritt. Dawn huma elementi essenzjali tal-Ftehim u għalhekk jagħmlu l-bażi tar-relazzjonijiet ta’ bejnietna.
      F’dan ir-rigward, l-Unjoni Ewropea segwiet mill-qrib it-transizzjoni f’Ħaiti li bdiet bil-ħatra tal-Gvern Temporanju ġdid f’Ħaiti, taħt it-tmexxija tiegħek, li ħa l-ġurament fis-17 ta’ Marzu 2004 wara proċess ta’ konsultazzjoni estensiv ibbażat fuq il-pjan CARICOM/OAS.
      Fit-12 ta’ Mejju 2004, saru diskussjonijiet fi Brussel bejnek u bejn il-Kummissjoni Ewropea bil-ħsieb li tiġi eżaminata l-aġenda politika tal-Gvern Temporanju fir-rigward tar-restawr tat-tmexxija demokratika u kostituzzjonali. L-Unjoni Ewropea ħadet nota ta' l-impenji tiegħek partikolarment f'dak li għandu x'jaqsam mat-titjib fis-sitwazzjoni ta' drittijiet tal-bniedem, il-ħolqien ta' prinċipji demokratiċi inkluż it-twettiq ta' elezzjonijiet ħielsa u ġusti, l-istat ta' dritt u governanza tajba, kif iddikjarat fl-ittra tiegħek tal-25 ta' Mejju 2004 lill-Kummissjoni Ewropea. Dak l-impenji, li jibqgħu validi bħala essenzjali għall-kooperazzjoni dwar l-iżvilupp tagħna, għandhom eventwalment iwasslu għal stabbiltà politika akbar f’Ħaiti.
      L-Unjoni Ewropea qed issegwi mill-qrib l-iżviluppi fl-oqsma kollha f’Ħaiti u kellha rwol attiv ħafna fl-isforzi tal-Komunità Internazzjonali biex tgħin lill-pajjiż jimxi fit-triq ambizzjuża u diffiċli tiegħu lejn tmexxija demokratika. Nemmnu bis-sħiħ fid-dritt tal-poplu ta’ Ħaiti għal ħajja aħjar, f’Ħaiti li hija sigura u stabbli, fejn il-prinċipji demokratiċi, id-drittijiet tal-bniedem, l-istat ta’ dritt u governanza tajba huma rrispettati bis-sħiħ.
      L-Unjoni Ewropea, kif taf, kellha rwol importanti fil-formulazzjoni u l-adozzjoni tal-Qafas Temporanju ta’ Kooperazzjoni u kienet l-akbar donatriċi unika għal impenn lejn l-iżvilupp f'Ħaiti fil-Konferenza ta' Washington fl-2004. Minn dak iż-żmien ’l hawn, sar ħafna progress u ċ-ċirkulazzjoni tal-fondi bil-mod il-mod qiegħda tilħaq il-livelli mixtieqa hekk kif il-kapaċità tal-pajjiżi li jassorbu l-għajnuna finanzjarja u teknika qiegħda tikber.
      L-Unjoni Ewropea ħadmet mill-qrib ma’ l-aġenti internazzjonali importanti u esprimiet l-appoġġ sħiħ tagħha għall-Missjoni tan-NU f’Ħaiti, MINUSTAH, u l-isforzi kbar tagħha biex tgħin lill-Gvern u lill-Pulizija Nazzjonali ta’ Ħaiti biex jistabbilixxu s-sigurtà u l-istabbiltà li huma meħtieġa sabiex il-pajjiż jimxi ’l quddiem lejn l-elezzjonijiet fil-ħarifa ta’ l-2005 u għall-implimentazzjoni b’suċċess tal-programmi ta' żvilupp sostenibbli.
      L-Unjoni Ewropea analizzat il-progress li ntlaħaq min-naħa politika u ekonomika, permezz tar-riżorsi proprji tagħha u permezz tar-rapporti tal-Kunsill tas-Sigurtà dwar Ħaiti. Aħna nemmnu li l-proċess demokratiku f'Ħaiti jibbenefika minn sostenn finanzjarju addizzjonali u għaldaqstant aħna iddeċidejna li l-miżuri meħuda taħt id-Deċiżjoni 2001/131/KE jiġu revokati, u li kooperazzjoni sħiħa terġa' tibda ma' Ħaiti bl-istrumenti disponibbli kollha, inkluż għajnuna possibbli fil-budget. Taħt dawk il-miżuri, il-firma tal-Programm Nazzjonali Indikattiv (NIP) għal Ħaiti skond id-9 EDF kellha ssir wara l-elezzjonijiet nazzjonali u mal-gvern il-ġdid elett b’mod demokratiku. Bħalissa l-ipprogrammar tad-9 EDF jinsab għaddej mal-Gvern tiegħek u l-NIP issa se jiġi ffirmat hekk kif dan l-eżerċizzju ta’ ipprogrammar jintemm. Huwa importanti li dan il-proċess jagħmel progress malajr kemm jista’ jkun sabiex l-azzjonijiet relatati li jġibu benefiċċji għal poplu ta' Ħaiti jiġu implimentati malajr. Aħna, madanakollu nixtiequ nisħqu, li t-tħassib tagħna dwar is-sitwazzjoni f'pajjiżek jibqa'.
      Huwa importanti għas-suċċess tal-kooperazzjoni li tiġi żgurata kapaċità msaħħa u impenjattiva għall-għajnuna, li bħalissa hija nieqsa, permezz ta' governanza tajba u miżuri għal bini ta’ kapaċità ta' l-amministrazzjoni ta’ l-għajnuna. L-Unjoni Ewropea tistenna lill-Gvern Temporanju u lill-gvern elett ġdid ta' Ħaiti jieħdu passi deċiżivi f'dan ir-rispett. Il-metodi ta’ implimentazzjoni ser ikunu dawk adattati għall-kapaċità tal-pajjiż għall-amministrazzjoni adegwata tal-finanzi pubbliċi.
      L-Unjoni Ewropea ser tissorvelja mill-qrib aktar żviluppi fil-proċess ta’ demokratizzazzjoni, b’mod partikolari f’dak li għandu x'jaqsam mal-kisba ta’ l-impenji tal-Gvern Temporanju f’oqsma tad-drittijiet tal-bniedem, id-djalogu nazzjonali, il-prinċipji demokratiċi, il-governanza ekonomika u l-passi lejn elezzjonijiet lokali, nazzjonali u presidenzjali. F'dan ir-rigward, l-Unjoni Ewropea ser tappoġġa l-proċess elettorali li għaddej bħal issa. F'dan il-kuntest l-Unjoni Ewropea tistenna lill-Gvern Temporanju jieħu azzjoni effettiva sabiex jiżgura r-rispett lejn id-drittijiet tal-bniedem u l-progress fl-istat ta' dritt - inkluż billi jieħu passi sabiex ksur tad-drittijiet tal-bniedem ma jibqgħux impuniti u ifittex aktar riformi tal-Pulizija Nazzjonali ta' Ħaiti u fis-settur ġudizzjarju. L-Unjoni Ewropea tħeġġeġ ukoll lill-gvern ta' Ħaiti sabiex jibqa' jfittex djalogu politiku inklussiv mal-forzi kollha politiċi u soċjali li jirrinunzjaw il-vjolenza bil-ħsieb li tinkiseb stabbiltà dejjiema u rikonċiljazzjoni nazzjonali f'Ħaiti. Aħna ninnotaw ir-reviżjoni possibbli tal-kalendarju elettorali fejn l-elezzjonijiet lokali jsiru f'Diċembru 2005 u l-Elezzjonijiet Nazzjonali u Presidenzjali jsiru f'żewg fażijiet f'Novembru 2005 u f'Jannar 2006, li xorta jippermettu lill-Gvern il-ġdid jibda jiggverna minn Frar 2006. L-Unjoni Ewropea tħeġġeġ lill-Gvern ta' Ħaiti li jibqa' impenjat għall-preparazzjonijiet u l-kondotta ta' elezzjonijiet ħielsa u ġusti b'enfasi fuq l-importanza li jiġi evitat aktar dewmien fil-programm elettorali. L-Unjoni Ewropea innifisha qegħda tipprovdi appoġġ għall-proċess elettorali għal prezz ta' EUR 18-il miljun. Barra minn hekk, l-Unjoni Ewropea qiegħda tikkonsidra Missjoni Elettorali ta’ Osservazzjoni.
      L-Unjoni Ewropea se tkompli l-assoċjazzjoni mill-qrib ma’ l-iżviluppi f’Ħaiti permezz ta’ djalogu politiku kontinwu u mtejjeb, fil-kuntest tal-Ftehim tal-Cotonou, mal-gvern tiegħek u mal-Gvern il-ġdid li se joħroġ mill-elezzjonijiet li ġejjin.
      Jekk jogħġbok, Sinjur, aċċetta l-assigurazzjoni ta' l-ogħla konsiderazzjoni tagħna.
      Brussel,

            Għall-Kummissjoni Għall-Kunsill

            Il-President


title: Id-Deċiżjoni Tal-Kunsill tat-22 ta’ Ġunju 1988 dwar l-istabbiliment, mill-Kummissjoni, ta’ inventarju tal-materjali u s-sustanzi mis-sors użati fil-preparazzjoni ta’ taħwir

text:
Avviż Legali Importanti

|

31988D0389

Official Journal L 184 , 15/07/1988 P. 0067 - 0067 Finnish special edition: Chapter 13 Volume 17 P. 0083  Swedish special edition: Chapter 13 Volume 17 P. 0083

		Id-Deċiżjoni Tal-Kunsilltat-22 ta’ Ġunju 1988dwar l-istabbiliment, mill-Kummissjoni, ta’ inventarju tal-materjali u s-sustanzi mis-sors użati fil-preparazzjoni ta’ taħwir(88/389/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropeja, u b’mod partikolari l-Artikolu 213 tiegħu,Billi fit-22 ta’ Ġunju 1988 il-Kunsill adotta d-Direttiva 87/388/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu mat-taħwir għall-użu fl-oġġetti ta’ l-ikel u għall-materjali mis-sors għall-produzzjoni tagħhom [1];Billi deher illi l-kisba ta’ data dwar il-materjali u s-sustanzi mis-sors użati fil-preparazzjoni ta’ taħwir kienet mixtieqa bil-ħsieb li jiġu stmati, min-naħa l-waħda, il-kwistjonijiet kollha li għandhom x’jaqsmu mat-taħwir u mal-materjali mis-sors għall-produzzjoni tagħhom u, min-naħa l-oħra, l-azzjoni li tirrużulta li trid tittieħed fil-livell Komunitarju;Billi, il-kisba ta’ data tista’ ssir eħfef bit-tħejjija mill-Kummissjoni ta’ inventarju tal-materjali u tas-sustanzi mis-sors ikkonċernati,IDDEĊIEDA KIF ĠEJ:L-Artikolu 11. Il-Kummissjoni għandha, fi żmien 24 xahar mill-adozzjoni ta’ din id-Deċiżjoni u wara konsultazzjoni ma’ l-Istati Membri, tistabbilixxi inventarju dwar:- is-sorsi tat-taħwir kompost minn oġġetti ta’ l-ikel, u mill-ħxejjex aromatiċi u l-ħwawar normalment ikkunsidrati bħala ikel,- is-sorsi tat-taħwir komposti minn materji prima mill-ħxejjex jew mill-annimali mhux normalment ikkunsidrati bħala ikel,- is-sustanzi tat-taħwir miksuba mill-proċessi fiżiċi approprjati jew bi proċessi enżimatiċi jew mikrobijoloġiċi minn materji prima tal-ħxejjex jew l-animali,- is-sustanzi tat-taħwir sintetizzati kimikament jew iżolati kimikament, kimikament identiċi għas-sustanzi tat-taħwir preżenti b’mod naturali fl-oġġetti ta’ l-ikel jew fil-ħxejjex aromatiċi u fil-ħwawar normalment ikkunsidrati bħala ikel,- is-sustanzi tat-taħwir sintetizzati kimikament jew iżolati kimikament, kimikament identiċi għas-sustanzi tat-taħwir preżenti b’mod naturali fil-materji prima tal-ħxejjex jew ta’ l-animali mhux normalment ikkunsidrati bħala ikel,- is-sustanzi tat-taħwir sintetizzati kimikament jew iżolati kimikament għajr dawk riferiti fir-raba’ u l-ħames inċiżi,- materjali mis-sors użati għall-produzzjoni tat-taħwir affumikati u t-taħwir bil-proċessar u l-kondizzjonijiet tar-reazzjoni li taħthom ikunu ġew imħejjija.2. L-inventarju riferit fil-paragrafu 1 għandu jiġi aġġornat regolarment mill-Kummissjoni.Magħmula fil-Lussemburgu, fit-22 ta’ Ġunju 1988.Għall-KunsillIl-PresidentM. Bangemann[1] Ara l-paġna 61 ta’ dan il-Ġurnal Uffiċjali.--------------------------------------------------


title: 2013/560/UE: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/174

      DEĊIŻJONI TAL-PARLAMENT EWROPEW

   tas-17 ta’ April 2013
   dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2011
   (2013/560/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi taċ-Ċentru Ewropew għall-Iżvilupp ta’ Taħriġ Vokazzjonali għas-sena 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Iżvilupp tat-Taħriġ Vokazzjonali għas-sena finanzjarja 2011, flimkien mat-tweġibiet taċ-Ċentru (1),

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 — C7–0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KEE) Nru 337/75 tal-Kunsill tal-10 ta’ Frar 1975 li jistabbilixxi Ċentru Ewropew għall-Iżvilupp ta’ Taħriġ Vokazzjonali (4), u b’mod partikolari l-Artikolu 12a tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0073/2013),

               1.

               Jagħti l-kwittanza lid-Direttur taċ-Ċentru Ewropew għall-Iżvilupp ta’ Taħriġ Vokazzjonali għall-implimentazzjoni tal-baġit taċ-Ċentru għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti struzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hi parti integrali minnha, lid-Direttur taċ-Ċentru Ewropew għall-Iżvilupp ta’ Taħriġ Vokazzjonali, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 17.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 39, 13.2.1975, p. 1.

      (5)  ĠU L 357, 31.12.2002, p. 72.

         RIŻOLUZZJONI TAL-PARLAMENT EWROPEW

      tas-17 ta’ April 2013
      li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2011
      IL-PARLAMENT EWROPEW,

                  —

                  wara li kkunsidra l-kontijiet annwali definittivi taċ-Ċentru Ewropew għall-Iżvilupp ta’ Taħriġ Vokazzjonali għas-sena finanzjarja 2011,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Iżvilupp tat-Taħriġ Vokazzjonali għas-sena finanzjarja 2011, flimkien mat-tweġibiet taċ-Ċentru (1),

                  —

                  wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 — C7–0041/2013),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra r-Regolament (KEE) Nru 337/75 tal-Kunsill tal-10 ta’ Frar 1975 li jistabbilixxi Ċentru Ewropew għall-Iżvilupp ta’ Taħriġ Vokazzjonali (4), u b’mod partikolari l-Artikolu 12a tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7-0073/2013),

                  A.

                  billi ċ-Ċentru Ewropew għall-Iżvilupp ta’ Taħriġ Vokazzjonali (“iċ-Ċentru”), li jinsab f’Tessaloniki, kien stabbilit mir-Regolament tal-Kunsill (KEE) Nru 337/75,

                  B.

                  billi l-Qorti tal-Awdituri stqarret li kisbet assigurazzjonijiet raġonevoli li l-kontijiet annwali taċ-Ċentru għas-sena finanzjarja 2011 huma affidabbli u li l-operazzjonijiet li jaqgħu taħthom huma legali u regolari,

                  C.

                  billi fl-10 ta’ Mejju 2012 il-Parlament ta l-kwittanza lid-Direttur taċ-Ċentru għall-implimentazzjoni tal-baġit taċ-Ċentru għas-sena finanzjarja 2010 (6), u fir-riżoluzzjoni tiegħu li takkumpanja d-deċiżjoni dwar il-kwittanza, inter alia:

                              —

                              innota l-impenn taċ-Ċentru li juża kompletament il-kontribuzzjonijiet tas-snin preċedenti tan-Norveġja u l-Islanda fl-2012; talab liċ-Ċentru jżomm l-awtorità tal-kwittanza informata dwar l-użu ta’ dawk il-kontribuzzjonijiet,

                              —

                              laqa’ l-impenn taċ-Ċentru biex ikompli jnaqqas ir-riporti tiegħu billi jissorvelja mudelli standardizzati tal-eżekuzzjoni tal-baġit (impenji, pagamenti) u l-progress tal-akkwist,

                              —

                              talab liċ-Ċentru biex iwettaq sforzi ulterjuri biex inaqqas l-approprjazzjonijiet riportati sabiex jirrispetta l-prinċipju tal-annwalità b’mod aktar sħiħ; fakkar liċ-Ċentru li dan jista’ jsir permezz ta’ rfinar tas-sistema ta’ programmar u ta’ sorveljanza tiegħu u billi jniedi l-kuntratti aktar kmieni fis-sena kalendarja,

                              —

                              talab liċ-Ċentru biex kemm jista’ jkun inaqqas it-trasferimenti ta’ approprjazzjonijiet ta’ impenn magħmula miċ-Ċentru bejn linji baġitarji, sabiex japplika l-prinċipju ta’ speċifikazzjoni,

                              —

                              jinnota li s-sistema ta’ kejl ta’ prestazzjoni taċ-Ċentru (PMS) ġiet implimentata b’mod sħiħ u inkoraġġixxa liċ-Ċentru jkompli jiżviluppa valutazzjonijiet kwalitattivi biex jissuplimenta l-indikaturi aktar kwantitattivi tal-PMS,

                              —

                              talab liċ-Ċentru jinforma l-awtorità tal-kwittanza dwar il-progress tal-implimentazzjoni tar-rakkomandazzjonijiet pendenti li rċieva mis-Servizz tal-Awditjar Intern (IAS),

                  D.

                  billi l-baġit definittiv taċ-Ċentru għas-sena finanzjarja 2011 kien ta’ EUR 18 870 845, meta mqabbel ma’ EUR 18 250 000 fl-2010, li tfisser żieda ta’ 3,21 %,

                  E.

                  billi l-kontribuzzjoni tal-Unjoni għall-baġit taċ-Ċentru għas-sena finanzjarja tal-2011 kienet ta’ EUR 16 987 000, meta mqabbel mal-EUR 16 920 000 fl-2010, li tfisser żieda ta’ 0,39 %,

                  F.

                  billi r-riżultat ekonomiku tas-sena kien wieħed negattiv ta’ EUR – 483 296,74;

         Il-ġestjoni baġitarja u finanzjarja

                  1.

                  Jinnota mill-kontijiet annwali taċ-Ċentru għas-sena finanzjarja 2011, li ċ-Ċentru ngħata baġit ta’ emenda ta’ EUR 1 106 655, li wassal għal baġit totali ta’ EUR 18 870 845 wara l-emendi;

                  2.

                  Jieħu nota tad-dikjarazzjoni tal-Bord ta’ Tmexxija fl-opinjoni tiegħu dwar il-Kont Annwali taċ-Ċentru għall-2011 li l-baġit tal-2011 iffinanzjat mill-kontribuzzjoni tal-Unjoni ġie implimentat bis-sħiħ;

                  3.

                  Josserva li ċ-Ċentru jirċievi kontribuzzjonijiet annwali minn żewġ pajjiżi terzi li jibbenefikaw minn xogħolu; jinnota li l-kontribuzzjoni tan-Norveġja u l-Islanda għall-baġit taċ-Ċentru għas-sena finanzjarja 2011 kienet tammonta għal EUR 407 066,59; ifakkar li dawk il-fondi huma ġestiti bħala dħul assenjat, u għaldaqstant jeħtieġu li jiġu allokati għal proġetti speċifiċi; jilqa’ l-fatt li fl-2011, il-mira ntlaħqet u 100 % tal-baġit previst ġie eżegwit; jitlob liċ-Ċentru jżomm l-awtorità tal-kwittanza informata dwar l-użu ta’ dawk il-kontribuzzjonijiet;

                  4.

                  Jilqa’ l-iżvilupp ta’ ġabra komprensiva ta’ proċessi għall-monitoraġġ u r-rappurtar dwar l-implimentazzjoni tal-programm ta’ ħidma annwali u dwar l-użu tar-riżorsi; jinnota madankollu, li hemm bżonn ta’ titjib ulterjuri peress li 67 minn total ta’ 77 trasferiment baġitarju seħħew fl-aħħar tal-2011, li juri dgħufija fl-ippjanar tal-baġit u fl-ippjanar tal-programmi; jitlob li jittieħdu miżuri strutturali biex titranġa s-sitwazzjoni;

                  5.

                  Jilqa’ l-fatt li l-approprjazzjonijiet ta’ pagament ikkanċellati naqsu minn 14 % fl-2010 għal 5,2 % fl-2011;

         Riporti ta’ approprjazzjonijiet

                  6.

                  Jirrikonoxxi li EUR 0,9 miljun (5 %) mill-kontijiet annwali, kienu riportati għall-2012; jinnota, barra minn hekk, li r-riporti jinkludu EUR 0,6 miljun f’approprjazzjonijiet għat-Titolu II “Nefqa Amministrattiva” (37 % tal-approprjazzjonijiet totali tat-Titolu II); jitlob liċ-Ċentru jinforma lill-awtorità tal-kwittanza bl-azzjonijiet meħuda biex jiġi indirizzat dan in-nuqqas minħabba li l-livell eċċessiv ta’ riporti għat-Titolu II imur kontra l-prinċipju tal-annwalità tal-baġit;

                  7.

                  Jinnota li ċ-Ċentru kellu approprjazzjonijiet differenzjati għat-Titolu III sa mill-2004, li jispjega għaliex ma jidhru l-ebda riporti ta’ approprjazzjonijiet għall-attivitajiet operazzjonali fil-kalkolu tal-eżitu tal-baġit, ħlief għar-riport mhux awtomatiku approvat mill-Bord ta’ Tmexxija;

         Trasferimenti

                  8.

                  Jinnota li ċ-Ċentru ttrasferixxa EUR 699 920 mit-Titolu I għat-Titoli II u III (EUR 204 620 u EUR 495 300 rispettivament), skont l-Artikolu 23 tar-Regolament Finanzjarju; jitlob liċ-Ċentru biex jinforma lill-awtorità tal-kwittanza dwar l-azzjonijiet li għandhom jittieħdu biex jiġi indirizzat dan in-nuqqas, peress li s-sitwazzjoni tindika dgħufija fl-ippjanar u pprogrammar tal-baġit u tmur kontra l-prinċipju ta’ speċifikazzjoni;

         Sovvenzjonijiet

                  9.

                  Jirrikonoxxi mill-Qorti tal-Awdituri li kull sena, il-finanzjament ta’ sovvenzjonijiet miċ-Ċentru għall-edukazzjoni u taħriġ vokazzjonali jammonta għal madwar EUR 1 miljun; jinnota, barra minn hekk, li kien hemm dewmien sinifikanti fl-għeluq tas-sovvenzjonijiet għas-sena 2010, minħabba li benefiċjarji ssottomettew ir-rapporti finali dwar l-attivitajiet tagħhom tard u ċ-Ċentru nnifsu ttardja l-verifika ta’ dawk ir-rapporti u l-ipproċessar tal-pagamenti finali; jistieden liċ-Ċentru biex jinforma lill-awtorità tal-kwittanza dwar l-azzjonijiet li jkun ħa biex jindirizza dan in-nuqqas;

                  10.

                  Jirrikonoxxi li, skont iċ-Ċentru, id-dewmien fil-pagament tal-bilanċ finali tas-sovvenzjonijiet għall-2010 li seħħ fl-2011 kien dovut għall-programm ta’ ħidma partikolarment impenjattiv matul l-2010, flimkien ma’ nuqqas ta’ persunal temporanju fit-tim li jikkoordina n-netwerk, minħabba assenza imprevista fit-tul;

         Riżorsi umani

                  11.

                  Jirrikonoxxi li sal-31 ta’ Diċembru 2011, 97 mill-101 impjieg fl-organigramma kienu mtlew;

                  12.

                  Jilqa’ l-fatt li fl-2010, iċ-Ċentru ffinalizza għodda għar-reklutaġġ onlajn, bl-isem ta’ RECON - Recruitment Online li se tgħin liċ-Ċentru jżid il-veloċità u l-effikaċja tar-reklutaġġ tiegħu;

                  13.

                  Jiddeplora li ġie ddikjarat li l-proċedura ta’ reklutaġġ għad-direttur il-ġdid ma rnexxietx fl-2011 u li din il-kariga, vakanti sa mill-15 ta’ Ottubru 2010, ma mtlietx matul l-2012.

         Prestazzjoni

                  14.

                  Jinnota b’sodisfazzjon li ċ-Ċentru għamel disponibbli ċ-ċarts ta’ Gantt għall-attivitajiet operazzjonali ewlenin kollha tal-2011, kif mitlub mill-awtorità tal-kwittanza;

                  15.

                  Jinnota mill-kontijiet annwali, li l-PMS kien implimentat bis-sħiħ u jħeġġeġ liċ-Ċentru biex ikompli jiżviluppa l-valutazzjonijiet kwalitattivi biex jissupplimenta l-indikaturi aktar kwantitattivi tal-PMS;

                  16.

                  Jistieden lill-Kummissjoni, flimkien mal-Fondazzjoni Ewropea għat-Taħriġ, iċ-Ċentru Ewropew għall-Iżvilupp ta’ Taħriġ Vokazzjonali, il-Fondazzjoni Ewropea għat-Titjib tal-Kundizzjonijiet tal-Ħajja u tax-Xogħol u l-Aġenzija Ewropea għas-Saħħa u s-Sigurtà fuq il-post tax-Xogħol, sabiex tesplora aktar is-sinerġiji li jeżistu bejn dawk l-aġenziji u biex tirrapporta lill-awtorità tal-kwittanza dwar il-possibilità ta’ integrazzjoni aktar profonda ta’ dawn l-erba’ aġenziji; jistieden lil dawk l-aġenziji u lill-Kummissjoni biex jevalwaw jekk kooperazzjoni aktar mill-qrib tistax twassal għal ekonomiji ta’ skala u għall-ottimizzazzjoni tal-prestazzjoni tagħhom;

         Kooperazzjoni mal-Fondazzjoni Ewropea għat-Taħriġ (ETF)

                  17.

                  Jinnota li, f’Novembru 2009, il-ftehim ta’ kooperazzjoni bejn iċ-Ċentru u l-ETF iġġedded għall-perjodu 2010-2013; jirrikonoxxi li kull sena, fil-kuntest tal-qafas ta’ kooperazzjoni, iċ-Ċentru u l-ETF jabbozzaw programm ta’ ħidma konġunta li jiġi anness mal-programmi ta’ ħidma ta’ kull Aġenzija;

                  18.

                  Jistabbilixxi li fl-2011, iċ-Ċentru u l-ETF issistematizzaw ulterjorment il-kooperazzjoni tagħhom biex jimmassimizzaw il-benefiċċji għall-mandati rispettivi tagħhom, li wasslet għall-organizzazzjoni ta’ seminars ta’ qsim ta’ għarfien, kollaborazzjoni fil-qasam tal-iżvilupp tal-kwalifiki u fl-implimentazzjoni tal-istrumenti komuni tal-Unjoni, f’kooperazzjoni fit-tħejjija tal-progress fir-rappurtaġġ għall-2012 tal-pajjiżi kandidati, bħala parti mis-segwitu tal-Communiqué ta’ Bruges dwar Kooperazzjoni Ewropea msaħħa fl-Edukazzjoni u t-Taħriġ Vokazzjonali;

         Awditu intern

                  19.

                  Jilqa’ l-informazzjoni provduta miċ-Ċentru permezz ta’ ittra tat-23 ta’ Frar 2012, li wasslet biex is-seba’ rakkomandazzjonijet tal-IAS mill-2009 ġew implimentati kollha sal-aħħar ta’ Diċembru 2011; jitlob liċ-Ċentru jinforma l-awtorità tal-kwittanza dwar il-progress fl-implimentazzjoni tar-rakkomandazzjonijiet tal-2010;

                  20.

                  Jilqa’ l-informazzjoni riċevuta permezz tal-ittra tat-23 ta’ Frar 2012 dwar il-fatt li ntlaqgħu r-rekwiżiti bażiċi kollha għall-Istandards ta’ Kontroll Intern (ICS) 8 sal-aħħar tal-2011; jinnota l-impenn taċ-Ċentru li jissodisfa r-rekwiżiti bażiċi tal-ICS 10 fl-ewwel semestru tal-2012;

         Kapaċità tal-awditjar intern (IAC)

                  21.

                  Jirrikonoxxi, minkejja dan, l-osservazzjonijiet taċ-Ċentru li l-funzjonijiet tal-IAC illum huma koperti minn kuntratturi esterni (pereżempju l-kuntratt għall-awditu tas-softwer finanzjarju taċ-Ċentru ġie esternalizzat u konkluż fl-2011) jew minn gruppi interni ta’ proġetti, skont il-ħtieġa; jinnota, barra minn hekk, li ċ-Ċentru lesta d-dokumentazzjoni tal-proċeduri prinċipali kollha (ġie kuntrattat awditur estern biex jidderieġi dan il-proċess) u ġie organizzat taħriġ biex tiġi żgurata l-implimentazzjoni tal-programm annwali ta’ ħidma u kontrolli effettivi;

                  22.

                  Jirreferi, fir-rigward tal-kummenti l-oħra li jakkumpanjaw id-Deċiżjoni dwar il-kwittanza tiegħu, li huma ta’ natura orizzontali, għar-riżoluzzjoni tiegħu tas-17 ta’ April 2013 (7) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 388, 15.12.2012, p. 17.

         (2)  ĠU L 248, 16.9.2002, p. 1.

         (3)  ĠU L 298, 26.10.2012, p. 1.

         (4)  ĠU L 39, 13.2.1975, p. 1.

         (5)  ĠU L 357, 31.12.2002, p. 72.

         (6)  ĠU L 286, 17.10.2012, p. 148.

         (7)  Testi adottati, P7_TA(2013)0134 (Ara paġna 374 ta' dan il-Ġurnal Uffiċjali).


title: Deċiżjoni tal-Kunsill tal-20 ta’ Settembru 2016 li ġġedded il-Bord Amministrattiv taċ-Ċentru Ewropew għall-Iżvilupp ta’ Taħriġ Vokazzjonali

text:
               23.9.2016

               MT

               Il-Ġurnal Uffiċjali tal-Unjoni Ewropea

               C 348/10

         DEĊIŻJONI TAL-KUNSILL
   tal-20 ta’ Settembru 2016
   li ġġedded il-Bord Amministrattiv taċ-Ċentru Ewropew għall-Iżvilupp ta’ Taħriġ Vokazzjonali
   (2016/C 348/06)
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KEE) Nru 337/75 tal-10 ta’ Frar 1975 li jwaqqaf Ċentru Ewropew għall-Iżvilupp ta’ Taħriġ Professjonali, u b’mod partikolari l-Artikolu 4 tiegħu (1),
   Wara li kkunsidra n-nomina ppreżentata mill-Gvern Lussemburgiż,
   Billi:

               (1)

               Bid-Deċiżjonijiet tiegħu tal-14 ta’ Lulju 2015 (2) u tal-14 ta’ Settembru 2015 (3), il-Kunsill ħatar il-membri tal-Bord Amministrattiv taċ-Ċentru Ewropew għall-Iżvilupp ta’ Taħriġ Vokazzjonali għall-perijodu mit-18 ta’ Settembru 2015 sas-17 ta’ Settembru 2018.

               (2)

               Post ta’ membru fuq il-Bord Amministrattiv taċ-Ċentru huwa disponibbli għal-Lussemburgu fil-kategorija tar-rappreżentanti tal-Gvern bħala riżultat tar-riżenja tas-Sur Antonio DE CAROLIS.

               (3)

               Jinħtieġ li l-membri tal-Bord Amministrattiv taċ-Ċentru msemmi hawn fuq jinħatru għall-bqija tal-mandat attwali, li jiskadi fis-17 ta’ Settembru 2018.

         IDDEĊIEDA KIF ĠEJ:
   Artikolu 1
   Il-persuna li ġejja hija b’dan maħtura membru tal-Bord Amministrattiv taċ-Ċentru Ewropew għall-Iżvilupp ta’ Taħriġ Vokazzjonali għall-bqija tal-mandat, li jiskadi fis-17 ta’ Settembru 2018:
   RAPPREŻENTANTI TAL-GVERN:

               LUSSEMBURGU

               Is-Sur Gil BELLING

         Artikolu 2
   Din id-Deċiżjoni għandha tiġi ppubblikata, għall-informazzjoni, f’Il-Ġurnal Uffiċjali tal-Unjoni Ewropea.

      Magħmul fi Brussell, l-20 ta’ Settembru 2016.

            Għall-Kunsill

            Il-President

         I. KORČOK

      (1)  ĠU L 39, 13.2.1975, p. 1.

      (2)  ĠU C 232, 16.7.2015, p. 2.

      (3)  ĠU C 305, 16.9.2015, p. 2.